Eräässä kaupungissa Jeesus kohtasi miehen, joka oli yltä päältä -
spitaalin saastuttama. Nähdessään Jeesuksen mies lankesi kasvoilleen -
ja rukoili: "Herra! Jos vain tahdot, sinä voit puhdistaa minut."
Jeesus ojensi kätensä, kosketti miestä ja sanoi: -
"Minä tahdon. Tule puhtaaksi." Tauti lähti miehestä heti.
Jeesus kielsi häntä kertomasta tästä kenellekään ja sanoi: -
"Käy näyttämässä itsesi papille ja anna puhdistumisestasi -
Mooseksen lain mukainen uhri todisteeksi heille."
Jeesuksesta puhuttiin kuitenkin yhä laajemmalti, -
ja ihmisiä kokoontui sankoin joukoin kuulemaan häntä -
ja hakemaan parannusta tauteihinsa.
Mutta hän vetäytyi jälleen autiolle seudulle rukoilemaan.
Eräänä päivänä, kun Jeesus taas opetti, -
häntä kuulemassa istui fariseuksia ja lainopettajia.
Heitä oli tullut kaikista Galilean kylistä -
ja myös Juudeasta ja Jerusalemista.
Herran voima vaikutti Jeesuksessa niin että hän saattoi parantaa sairaita.
Paikalle tuli miehiä, jotka kantoivat vuoteella halvaantunutta.
He yrittivät tuoda hänet sisälle taloon asettaakseen hänet Jeesuksen eteen.
Tungoksessa he eivät kuitenkaan saaneet tuoduksi häntä sisään, -
ja niin he kiipesivät katolle, -
irrottivat tiiliä ja -
laskivat sairaan vuoteineen kaikkien keskelle Jeesuksen eteen.
Kun Jeesus näki heidän uskonsa, hän sanoi: -
"Ystäväni, sinun syntisi on annettu anteeksi."
Silloin lainopettajat ja fariseukset ajattelivat: "Mikä mies tämä on?
Hän herjaa Jumalaa, kun puhuu noin.
Kuka muu kuin Jumala voi antaa syntejä anteeksi?"
Mutta Jeesus oli selvillä siitä, mitä he ajattelivat, ja sanoi heille: -
"Mitä te oikein ajattelette?
Kumpi on helpompaa, sanoa: 'Sinun syntisi on annettu anteeksi', -
vai sanoa: 'Nouse ja kävele'?
Mutta jotta tietäisitte, että Ihmisen Pojalla on valta -
antaa maan päällä syntejä anteeksi" -- hän puhui nyt halvaantuneelle --
"minä sanon sinulle: nouse, ota vuoteesi ja mene kotiisi."
Heti paikalla mies kaikkien nähden nousi jalkeille, -
otti vuoteen, jolla oli maannut, ja lähti kotiinsa ylistäen Jumalaa.
Kaikki olivat hämmästyksestä suunniltaan ja ylistivät Jumalaa.
Pelon vallassa he sanoivat: "Me olemme tänään nähneet sellaista, -
mitä ei voisi todeksi uskoa."